**Polročná správa a vyhodnotenie plánu kontrolnej činnosti hlavnej kontrolórky za obdobie od januára do júna 2015**

 Podľa § 18f, ods. 1, písmeno e, zákona č. 369/1990 Zb., o obecnom zriadení v znení neskorších zmien a doplnkov predkladám Obecnému zastupiteľstvu v Sihelnom Polročnú správu a vyhodnotenie plánu kontrolnej činnosti hlavného kontrolóra o výsledkoch kontrolnej činnosti za polrok 2015. Základom pre výkon kontrolnej činnosti v hodnotenom období bol polročný plán kontrolnej činnosti, ktorý bol predložený dňa 22. 12. 2014 na schválenie obecnému zastupiteľstvu. Obecné zastupiteľstvo schválilo plán kontrolnej činnosti hlavného kontrolóra na obdobie I. polroka 2015. Kontrola bola vykonávaná počas pracovného času na Obecnom úrade, v príspevkovej organizácii, materskej škôlke a školskej jedálni.

  **Rozsah kontrolnej činnosti bol zameraný na nasledovné oblasti: Kontrola pokladničnej hotovosti k 31. 12. 2014** Kontrolou zo dňa 8. 1. 2015 pokladničnej hotovosti v pokladni materskej škôlky, školskej jedálni, v príspevkovej organizácii, výberu dane, overovanie listín, matrika, rozhlas, rozpočtovej org. boli zostatky odvedené na účet, niektoré pokladne boli vynulované bločkami k 31. 12. 2014.

 **Kontrola stavu majetku obce k 31. 12. 2014**

Následnou finančnou kontrolou zo dňa 23. 6. 2015 a 8. 7. 2015 bola ukončená správou. Podrobnejšie spracovanie je v prílohe.

**Inventarizácia pokladne** Bola vykonaná inventarizácia pokladne dvakrát za polrok a finančná kontrola pokladničnej hotovosti: - matriky, rozhlas, stavebný úrad dňa 31. 3., 1. 7. - výberu dane dňa 31. 3., 1. 7. - hlavná a vedľajšia činnosť drobná prevádzka dňa 31. 3., 1. 7. - rozpočtová organizácia dňa 31. 3., 30. 6. - školská jedáleň dňa 31. 3., 1. 7. - materská škôlka dňa 31. 3., 30. 6.

 **Kontrola účtovných a pokladničných dokladov MŠ, - 2x** Následnou finančnou kontrolou zo dňa 7. 4. 2015, 16. 6. 2015, 2. 7. 2015 bola ukončená záznamom. Podrobnejšie spracovanie záznamu je v prílohe.

**Kontrola platenia dodávateľských faktúr za vodu v obci k 31. 3.**

Kontrola bola vykonaná 12. 1. 2015 v príspevkovej org. obce Sihelné – Obecné služby, rozpočtovej organizácii kontrolou nedoplatkov k 31. 12. 2014. Celková suma nedoplatku za odber vody bola 472,46 €. Kontrolou platenia dodávateľských faktúr za vodu k 31. 3. 2015 a nedoplatku bol v mesiaci január výber za vodu 92,96 € a vo februári 19,92 €. Ostatným neplatičom sa nedá dokázať, že majú odberné miesto z obecného vodovodu. Kontrola bola ukončená správou. Návrh opatrení: pozvať odberateľov vody a vytvoriť s nimi zmluvy a ostatným uzatvoriť prívod vody a dať merače.

**Kontrola platenia nájmu obecných bytov, nebytových priestorov, faktúr za prenajaté stroje** Následnou finančnou kontrolou zo dňa 9. 6. 2015 do 12. 6. 2015 platenia nájmu obecných bytov, nebytových priestorov bola ukončená správou. Neplatičom boli zasielané upomienky.

 **Kontrola účtovných a pokladničných dokladov obce, príspevkovej org. - 2x** Kontrolou zo dňa 10. 4. a 15. 6. účtovných a pokladničných dokladov v obci a príspevkovej org. boli zistené následné skutočnosti. Pokladničné doklady sú vedené v pokladničnej knihe podľa dátumu vyhotovenia a číslované vzostupne. Príjmové a výdavkové doklady sú vedené ako preukázateľné účtovné záznamy, obsahujú všetky náležitosti, sú prefotené, na niektorých nie sú doplnené podpisy. V pokladni rozpočtovej org. sú doplnené bločky z výberu rozhlas a verejné priestranstvo, stavebný úrad, správne poplatky, výber miestnych daní a poplatkov. Tieto bločky majú všetky náležitosti, vybrané sumy sú odvedené priamo na účet obce a tieto sumy sa už nevedú v pokladničnej knihe. Súčasťou pokladničných dokladov sú záznamy

o vykonaní predbežnej a priebežnej finančnej kontroly. V pokladni príspevkovej org. sa pokladňa delí na hlavnú a vedľajšiu činnosť. Pokladničné doklady sú vedené v pokladničných knihách podľa dátumu vyhotovenia a číslovanie je vzostupné. V hlavnej činnosti sú vedené výdavkové a príjmové doklady za platby prenájmu bytov, platby za faktúry pracovných strojov, predajné akcie, výber vody, používanie Kultúrneho domu a za poskytované služby v hotovosti. V pokladni vedľajšej činnosti sú príjmové a výdavkové doklady na podnikanie, v období od 1. 1. do 30. 6. je táto pokladňa nulová. Účtovné doklady v rozpočtovej a príspevkovej org. sa ukladajú podľa výpisov z bankových účtov, výpisy sú zakladané a evidované v časovej postupnosti a dokladované ku každej uskutočnenej bankovej finančnej operácii vrátane príslušných náležitostí. Každá finančná operácia prebiehajúca na bankovom účte je priebežne vedená v účtovníctve obce. Aktuálne pohyby na bankových účtoch sú kontrolované prostredníctvom internetového bankovníctva.

 **Spracovanie štvrťročného prehľadu financií - 2x** bolo predložené na Obecnom zastupiteľstve dňa 30. 1. 2015 a 12. 6. 2015

**Vypracovanie a predloženie správy o kontrolnej činnosti za II. polrok 2014,** bola predložená Obecnému zastupiteľstvu dňa 17. 3.2015.

**Vypracovanie odborného stanoviska k záverečnému účtu obce za rok 2014** bolo predložené Obecnému zastupiteľstvu dňa 12. 6. 2015.

**Vypracovanie odborného stanoviska k prvej úprave programového rozpočtu obce na rok 2015** bolo predložené Obecnému zastupiteľstvu dňa 12. 6. 2015.

 **Vypracovanie návrhu plánu kontrolnej činnosti kontrolórky na II. polrok 2015** bolo predložené na Obecnom zastupiteľstve dňa 12. 6. 2015

**Kontrola vybavovania sťažností, riešených obcou počas obdobia I. polroka** Za obdobie od januára do júna 2015 boli zaevidované tri písomné sťažnosti, ktoré boli doručené na Obecný úrad. Prvá sťažnosť bola od p. J. G., Sihelné 410, ktorý podal písomnú sťažnosť dňa 4. 5. 2015 na susedu V. H., Sihelné 413 o odstránenie žumpy z pozemku, ktorá smrdí a príklop nie je bezpečný. Po osobnom pohovore s menovanou p. V. H., prisľúbila, že tento problém vyrieši. Druhý podnet je od M. V. a K. V., Sihelné 243, ktorí podali písomnú sťažnosť proti výstavbe hospodárskej budovy p. H., ktorá bude stáť v blízkosti ich pozemku a budú sa tam chovať hospodárske zvieratá. Po osobnom riešení sťažnosti s menovanou p. H., nás ubezpečila, že objekt, bude slúžiť ako sklad. Tretia sťažnosť bola doručená dňa 8. 6. 2015 od V. H., Sihelné 413, na suseda J. G. a jeho manželku, aby si menovaní vybudovali svoje vlastné oplotenia a odkvapové rúry. Po osobnej komunikácii s menovanými o uvedenom probléme, došlo k náprave. Pán G. s manželkou pracujú na odstránení nedostatkov t. z. výstavbu oplotenia a samočerpaciu žumpu.

V Sihelnom dňa 4. augusta 2015

 Bc. Anna Luscoňová hlavný kontrolór